# André Lamoglia

André Lamoglia Agra Gomes (Rio de Janeiro, 4 d'agost de 1997) és un actor i model brasiler, que es va donar a conèixer al seu país per haver interpretat el personatge Rafael Smor en la sèrie Juacas, del canal Disney Channel Brasil. Lamoglia ha actuat en sèries i telenovel·les com Segredos de Justiça i Bia. Ha debutat al cinema, en la pel·lícula Eu sou mais eu, estrenada l'any 2019. El 2021 va fer el salt a Europa, formant part de la sèrie de televisió Élite.

## Biografia

André Lamoglia va descobrir que volia ser actor gràcies al seu germà gran, Victor, amb qui va compartir les primeres passes dins del món de l'actuació. "Jo demanava acompanyar el meu germà. Va ser llavors quan va despertar el meu interès per la interpretació i vaig demanar als meus pares que m'inscriguessin en un curs de teatre", va comentar.
L'any 2015 va obrir junt al seu amic Marcelo Duque un canal a YouTube, anomenat Sem Moderação (en català, Sense Moderació), no obstant va publicar només un vídeo, sense gaire èxit. Poc després, va entrar al món de la publicitat, on ha treballat per marques com Calvin Klein o Ralph Lauren. Aquell mateix any, va iniciar la seva carrera professional al teatre: va formar part de l'obra Cinderela, de l'autor José Wilker, junt amb l'actriu Anna Rita Cerqueira, que es va estrenar al Teatre Ipanema de la ciutat de Rio.
El 2016, va iniciar-se a la televisió brasilera. Va participar en tres dels cinc episodis de la segona temporada de la sèrie Segredos de Justiça, interpretant Tomaz Pachá, un dels tres fills adolescents d'una parella que s'acabava de separar.
El 2017, va tenir el seu primer paper destacat a la televisió, com a protagonista de la sèrie Juacas, que parla sobre el surf. André va interpretar a Rafael Santos Moreira de Alcántara e Bragança, conegut simplement com Rafa Smor, qui abandona el curs d'estiu incentivat pel seu pare, per a formar i liderar un equip de surf i fer realitat el seu somni. El ressò que tingué amb aquest personatge va permetre'l participar d'altres produccions aquell mateix any, actuant en sèries com Um contra todos (interpretant l'amic de Zévio en l'episodi titulat Pais e filhos), Detetives do prédio azul (en el paper de Bóris, al capítol Adéus Bóris) i Rock Story.
L'any 2018, André va participar en la pel·lícula Eu sou mais eu (estrenada el 2019). El film era protagonitzat per la youtuber Kéfera Buchmann, interpretant a Vitor, un estudiant.
L'any 2019 va protagonitzar la segona temporada de Juacas. Gràcies a aquest personatge, va ser nomenat al guardó Meus Prêmios Nick (la versió brasilera dels Nickelodeon Kids' Choice Awards), en la categoria Millor Artista Masculí de Televisió.
El dia 18 d'abril de 2019, André va participar, en nom de Disney Channel, de la campanya global del canal National Geographic coneguda com Nat Geo Run. Es va dur a terme a Buenos Aires, Argentina, i la seva missió fou conscienciar a l'audiència sobre l'impacte ambiental. L'actor no només va intervenir en aquesta iniciativa durant la presentació de l'esdeveniment, si no que també va participar de la cursa organitzada en l'àmbit de la campanya. La seva aparició a la Nat Geo Run va coincidir amb l'època en què estava enregistrant la segona temporada de la sèrie llatinoamericana Bia, també de Disney Channel, on va fer el paper de Luan.
L'any 2020, André va aparèixer al videoclip de la cançó Inolvidable. Es tracta de l'adaptació que na Giulia Be va fer en espanyol del seu single debut, Inesquecível. El 2022 va interpretar el paper d'Iván Carvalho en la cinquena temporada de la sèrie Élite.

## Filmografia
### Cinema

| Any | País | Títol | Personatge |
| 2019 | Brasil | Eu sou mais eu | Vitor |
| 2019 | Itàlia | Il traditore | Felipe |

### Televisió

| Any | País | Títol | Personatge |
| 2017–19 | Brasil | Juacas | Rafael Smor |
| 2017 | Brasil | Segredos de justiça | Tomáz Pachá |
| 2017 | Brasil | Um contra todos | Amic de Zévio |
| 2017 | Brasil | Detetives do prédio azul | Bóris |
| 2017 | Brasil | Rock Story | |
| 2020–... | Argentina | Bia | Luan |
| 2021 | Argentina | Bia: Un mundo al revés | Luan |
| 2022 | Espanya | Élite | Iván Carvalho |

### Vídeos musicals

| Any | Títol | Artista |
| 2020 | Inolvidable | Giulia Be |

## Referències

* 1 2 «¿Quién es André Lamoglia? Todo sobre el ex chico Disney que interpreta a Iván en 'Élite'» (en castellà). LOS40, 11-04-2022. Arxivat de l'original el 2022-04-21. [Consulta: 21 abril 2022].
* ↑ Cordero, Gonzalo. «André Lamoglia ('Élite'): "Estaba dispuesto a lo que fuera por trabajar en España"» (en espanyol europeu), 14-04-2022. Arxivat de l'original el 2022-04-21. [Consulta: 21 abril 2022].
* ↑ «André Lamoglia e galã da tv e logo mais estreará nas telonas». febreteen. Arxivat de l'original el 2019-05-21. [Consulta: 19 març 2019].
* ↑ Vidal, Daniel. «André Lamoglia: quem é a nova grande estrela de “Elite” que fala português» (en portuguès de Portugal). NiT, 11-04-2022. Arxivat de l'original el 2022-04-21. [Consulta: 21 abril 2022].
* ↑ «Brasileiro André Lamoglia é confirmado na quinta temporada de 'Elite'». Diario do Nordeste, 25-02-2021. Arxivat de l'original el 2021-03-10. [Consulta: 23 març 2021].
* ↑ «Segredos de Justiça: marido encontra perfil virtual da mulher e quer terminar». g1. Grupo Globo. Arxivat de l'original el 2022-03-17. [Consulta: 8 abril 2019].
* ↑ «‘Segredos de justiça’ volta com Nívea Maria suprindo desejos sexuais pela internet». Extra. Grupo Globo. Arxivat de l'original el 2019-09-27. [Consulta: 8 abril 2019].
* ↑ «Conocé a los personajes de JUACAS, la nueva serie brasileña de Disney Channel». Popstar. Arxivat de l'original el 2019-09-11. [Consulta: 19 març 2019].
* ↑ «1 contra todos, full cast». IMDB. Arxivat de l'original el 2021-08-11. [Consulta: 8 abril 2019].
* ↑ «Conheça o ator brasileiro que será novo galã de Elite na Netflix». Observatório do Cinema. Arxivat de l'original el 2021-02-26. [Consulta: 24 març 2021].
* ↑ «André Lamoglia é o gato do novo filme da Kéfera, "De Novo Não". Conheça!». Purebreak. Arxivat de l'original el 2019-04-01. [Consulta: 28 març 2019].
* ↑ «André Lamoglia é galã da TV e logo mais estreará nas telonas – Na Mira – By A Febre». Febre na mira. Arxivat de l'original el 2019-04-01. [Consulta: 15 febrer 2021].
* ↑ «"Juacas" se mece al ritmo del mar brasileño». El Universal, 05-04-2019. Arxivat de l'original el 2019-04-08. [Consulta: 8 abril 2019].
* ↑ Chan, Darryl. «La segunda temporada de Juacas estrena primer avance». Versus Media México, 20-03-2019. Arxivat de l'original el 2019-03-28. [Consulta: 15 febrer 2021].
* ↑ «Marina Ruy Barbosa e mais famosos brilham no Meus Prêmios Nick». Revista Quem, 16-10-2019. Arxivat de l'original el 2019-10-17. [Consulta: 31 octubre 2019].
* ↑ «Nat Geo Run convocó a más de 6000 corredores en Buenos Aires». Guia KM Zero. Arxivat de l'original el 2019-05-08. [Consulta: 15 febrer 2021].
* ↑ «Disney Channel lança música tema da novela 'Bia'». All POP Stuff. Arxivat de l'original el 2021-04-21. [Consulta: 15 febrer 2021].
* ↑ «Te anticipamos la nueva temporada de BiaLunateen». Lunateen. Arxivat de l'original el 2020-10-24. [Consulta: 15 febrer 2021].
* ↑ «Giulia Be lança clipe do single em espanhol ‘inolvidable’». TV Teens, 09-10-2020. Arxivat de l'original el 2023-11-05. [Consulta: 3 febrer 2021].
* ↑ Bau, Andrea. «¿Quién es André Lamoglia? El actor que interpreta a Iván en Élite 5» (en espanyol de Mèxic). Elle, 11-04-2022. Arxivat de l'original el 2022-04-11. [Consulta: 13 abril 2022].